**POROČILO O REALIZACIJI NAČRTA DELA VRTCA CVEN**

**ZA ŠOLSKO LETO 2020/21**

**ODDELKI IN KADER**

Septembra smo pričeli z delom v treh oddelkih in sicer: homogeni oddelek 1-2 let (10 otrok), kombinirani oddelek 2-4 let (16 otrok) in kombinirani oddelek 3-6 let (20 otrok). Število otrok se je čez leto v oddelku 1-2 povečalo za štiri otroke, tako da je bilo z mesecem majem 2021v vrtcu skupno 50 otrok. V oddelku 3-6 let sta bila tudi dva otroka, dvojčka-deček in deklica, s PP. Imela sta skupno spremljevalko (konec meseca julija še ena spremljevalka) in dodatno pomoč specialne pedagoginje -2x3 ure/tedensko.

Novi koronavirus SARS-CoV-2 tako pri nas, kot tudi v svetu, je predstavljal nepredvidljivost nadaljnjega širjenja. In temu je bilo potrebno slediti tudi pri organizaciji vzgojno-izobraževalnega dela, ki je upošteval stopnjo zahtevnosti epidemiološkega stanja razširjenosti bolezni Covid-19 ter temu prilagojena priporočila zdravniško-epidemiološke stroke.

Tako se je s 1. septembrom 2020 novo šolsko leto začelo z aktiviranjem modela B-OŠ (otroci obiskujejo vrtec, ob tem pa veljajo predpisani normativi za opravljanje dejavnosti predšolske vzgoje; uporabljajo se ukrepi za vzdrževanje higienskega režima in omejitve, s katerimi se preprečuje širjenje okužbe z virusom).

Dne 20. 10. 2020, je oddelek otrok 1-2 let, skupaj s strokovnimi delavkami, zaradi covid pozitivnega izvida pri enem otroku, moral v karanteno. Drugi nismo zboleli.

Nato je bil vrtec s 24. 10. 2020, kakor vsi vrtci v občini Ljutomer, zaradi razglašene epidemije Covid-19, za en teden zaprt. Potem pa se je vzpostavilo nujno varstvo za otroke, katerih starši zaradi službenih obveznosti le-tega niso mogli zagotoviti. V večini je bilo prisotnih od 4-6 otrok; v enem tednu sta bila oblikovana dva oddelka (zahtevan normativ do 6 otrok). Z njimi so bile stalne strokovne delavke. Ostali smo imeli čakanje na delo in jaz kot pedagoška vodja tudi delo od doma. Kajti vsakotedensko je bilo potrebno obveščati starše o novostih (okrožnice MIZŠ), povpraševati po nujnem varstvu ter urejati organizacijo dela. Zadnji teden decembra in prvi teden januarja, ni bilo potreb po nujnem varstvu, tako da je bil vrtec zaprt.

S 26. 1. 2021, je bilo ponovno vzpostavljeno izvajanje dejavnosti predšolske vzgoje za vse otroke. Razen dveh otrok, so se v vrtec vključili vsi otroci. Oblikovani so bili mehurčki-otroci istega oddelka se niso združevali z otroki drugega oddelka; ostajali so v matični igralnici, z istimi vzgojiteljicami in s svojim obratovalnim časom, glede na potrebe staršev. Tako se je slednje spreminjalo iz tedna v teden. Poudarek je bil na higienskih ukrepih-nošenju mask tako za zaposlene kot starše, razkuževanje rok odraslih, pogosto umivanje rok pri otrocih, zračenje prostorov, razkuževanje igrač in čim več aktivnosti na prostem-brez mešanja oddelkov otrok.

Ker pa se je epidemiološka slika poslabševala, je od 1. do 11. aprila 2021 bil tudi naš vrtec na Cvenu zaprt, saj razen dveh staršev (ki so si uredili varstvo), ni bilo staršev, ki bi »službeno« ustrezali zahtevanim pogojem MIZŠ, po nujnem varstvu otrok.

Nato smo spet nadaljevali delo v mehurčkih in sicer vse do poletja, ko smo zaradi omogočanja LD zaposlenih, oddelke tudi združevali.

Kadrovska zasedba je bila v skladu s sklepom Občinskega sveta.

Krajše odsotnosti strokovnih delavk smo ob ustrezni organizaciji dela nadomeščale znotraj kolektiva.

Zaposleni v vrtcu smo tudi, razen precepljenih, vsakotedensko opravljali testiranje za Covid.

**PUD** iz Gimnazije F. Miklošiča Ljutomer – smer VPO, v tem šolskem letu 2020/21 ni opravljal noben dijak. Njihova prisotnost v oddelkih bi bila vsekakor zelo dobrodošla, saj bi pomagali manjšati obremenitev strokovnih delavk, občasno pa zagotavljati tudi dodatno spremstvo ob odhodu starejših otrok izven objekta vrtca (sprehodi).

**V poletnih mesecih** so v juliju in avgustu bili formirani od enega do treh oddelkov. Tudi do 45 otrok, od 50-ih. Vrtec je obiskovalo 8-16 otrok prvega starostnega obdobja in 15-29 otrok drugega starostnega obdobja.

Vrtec je bil med poletjem ves čas odprt.

Zaradi letnih dopustov smo bili kadrovsko prepolovljeni. Strokovne delavke smo bile primorane podaljšati prisotnost v oddelkih (cca 1 uro), da se je zagotovila varnost otrok. S tem je bilo oteženo tudi koriščenje pripadajočega odmora oz. je bil ta minimalen. Ob večji odsotnosti otrok (zaradi prehlada; v drugi polovici meseca julija) in posledično prisotnosti v dveh oddelkih, so čistilci izkoristili priložnost za generalno čiščenje vrtca. Nekaj tega je bilo organizacijsko lažje opraviti v popoldanskih urah in dnevi med vikendi.

Ob odsotnosti spremljevalke zaradi bolniškega staleža v poletnem času, so nam na pomoč priskočili strokovni delavci POŠ Cven in matične šole. Konec meseca julija smo dobili še drugo spremljevalko otrok s PP.

**Organizacijsko vodenje vrtca in pedagoško vodenje** sem kot pomočnik ravnatelja v sistematiziranem deležu 0, 15% izvajala Marjeta Zmazek in sicer za potrebe org. in pedagoškega vodenja. Opravljala sem tudi delež organizatorja ZHR.

Pogosto sem delo (org. zadeve; sestanki, izobraževanja na daljavo, ipd.) opravljala tudi doma. Realizacija ped. vodenja za šolsko leto 2020/21 je zapisana v posebnem poročilu.

**POSLOVNI ČAS VRTCA**

Vrtec je s septembrom pričel s poslovanjem 10 delovnih ur t.j. od 6.00 do 16.00 ure.

V času nujnega varstva in ob ponovni vzpostavitvi predšolske vzgoje, je vrtec oz. posamični oddelek bil odprt glede na potrebe staršev. Omenjeno so sporočali preko sms sporočil ali preko e-pošte.

Prisotnost otrok v med prazničnih dneh smo ugotavljali sproti z anketo in ustrezno organizirali delo.

V poletnih mesecih je bil odpiralni čas (glede na anketo) ob 6.00, zapiralni pa ob 16.00.

**PRIORITETNA NALOGA**

Prioritetna naloga v letošnjem šolskem letu je bila: **»Priložnosti in izzivi učenja v sodobnem času z vidika otrok in odraslih«**,ki je bila tudi tema letošnjih izobraževanj na študijskih srečanjih. Poudarek je bil na socialno-čustvenem učenju otrok, kot eno izmed principov učenja v povezavi s spodbudnim učnim okoljem. Kar je bilo po vrnitvi otrok v vrtec še kako potrebno. Nadaljevale smo z izvajanjem prioritetne naloge zadnjih petih let – Rekonceptualizacija časa v vrtcu. Uspešne smo bile pri fleksibilnosti v izvajanju načrtovanih dejavnosti (prostor, čas). Vzgojiteljice za načrtovanje ostajajo uro dalj na delovnem mestu. Načrtovanje in odmori se izvajajo v času počitka. V primeru kadrovskega izpada, pa se pokriva manko kadra in se načrtuje doma.

**RAZVOJNI NAČRT**

V razvojnem načrtu smo si zastavile kratkoročne in dolgoročne cilje. Zastavljene kratkoročne cilje na strokovnem področju smo skoraj v celoti realizirale. Nemoteno so se izvajale vsebine, ki postajajo del življenja vrtca. Realizirali smo ureditev majhnega igrišča oz. osvežitev igral z barvami ter urejali priložnostne kotičke (predvsem ob spomladanskem TBI). S pomočjo denarnih donacij smo kupili klimo v zeleni igralnici in novo gugalnico, na majhnem igrišču. Iz ostankov lesa stare gugalnice, pa izdelali vozilo.

Glede prostorskih pogojev in opremljenosti vrtca smo menjali pipe v veliki umivalnici, uredili ograjo na terasi rumene igralnice in menjali mizice in stolčke v vseh igralnicah vrtca.

Zaradi razmer (epidemije) in bivanja v mehurčkih ter neugodnih vremenskih razmer, nam ni uspelo realizirati izdelovanja čutne poti na prostem ter poslikave tal v veznem hodniku (didaktične igre).

**SODELOVANJE V PROJEKTIH**

V okviru Zdrave šole-zdrav vrtec, smo v sodelovanju z ZD Ljutomer uspešno izvedli in zaključili podprojekt: Zobni alarm (za otroke od 3-6 let); izvedli Tradicionalni slovenski zajtrk, Turizem in vrtec ter Mrežo gozdnih vrtcev. Zaradi neodzivnosti koordinatorja Eko nahrbtnika, žal tega nismo uspeli izvesti. Izvedli pa smo jesenski, spomladanski in poletni Teden brez igrač. V poletnem času je bil izveden tudi projekt Varno s soncem, kjer smo ustrezno prilagajale dejavnosti na prostem (prilagajanje glede na vročino).

Kot člani Mreže gozdnih vrtcev SLO smo veliko dejavnosti izvajali na prostem.

Zelo uspešno smo sodelovali pri humanitarni akciji zbiranja zvezkov (Karitas).

**OBOGATITVENE DEJAVNOSTI**

Žal, zaradi okoliščin, v katerih smo se znašli (epidemija Covid-19), obogatitvenih dejavnosti, ki so bili načrtovani v LDN vrtca, nismo mogli izvesti, kot so: pevski zbor, Lutkovni abonma, Vrtec in šola z roko v roki; Ustvarjalnice MIŠ-MAŠ; letovanje-Vrtec v naravi in Plavalni tečaj za predšolske otroke. Otroci pa so sodelovali v programu Predšolske bralne značke in jo tudi zaključili, vendar brez prisotnosti staršev. Ob tem pa nam je KD Cven pripravilo dramatizacijo, ki smo si jo lahko pogledali preko videoposnetka. Uspešno smo izvedli naloge športnega programa Mali sonček.

**SODELOVANJE Z OSTALIMI- obogatitev programa**

ŠZ Ljutomer:

* Dan športa – na ravni vrtca (udeležili so se ga otroci od 4-6 let - na daljavo)
* Gibalne minutke (za uspešno sodelovanje oddelek otrok 3-6 let prejel praktično nagrado)

ZD Ljutomer:

- obisk ustne higieničarke in zobozdravnice (projekt: Zobni alarm)

TD Cven:

* Soorganizacija obiska dedka Mraza pred vrtcem

KD Cven:

* Predstava za otroke –videoposnetek (ob Zaključku PBZ)

**SODELOVANJE S STARŠI**

Letošnje leto je bilo sodelovanje s starši, kot takšno, v običajni obliki, zelo okrnjeno. Po razglasitvi epidemije, smo vzpostavili Spletne igralnice posameznih oddelkov, kjer smo strokovne delavke s pomočjo našega računalničarja predložile dejavnosti, ki so se jih lahko otroci in starši poljubno udeležili ter tako ohranili medsebojne stike. Ob ponovni vzpostavitvi predšolske dejavnosti za otroke, smo oblike skupnih sodelovanj prilagodili:

*- september 2020 - 1. skupni roditeljski sestanek – v običajni obliki*

*- december 2020 – obisk dedka Mraza pred vrtcem, v obliki »drive in variante«*

*- marec 2021 - Dan staršev - predstavitev dejavnosti oddelka, preko Spletnih igralnic*

*- maj 2021 - Orientacijski pohod z babicami in dedki, na ravni družine*

*- junij 2021 – Zaključna prireditev kot predstavitev dejavnosti oddelka, preko Spletnih igralnic*

*Sodelovanje staršev v* ***lutkovni skupini*** *je odpadlo.*

V času od 15.-17. marca 2021, je bila izvedena običajna oblika vpisa otrok novincev, za šolsko leto 2021/22. Sestanek s starši otrok novincev pa bil izveden v obliki e-obveščanja o postopku uvajanja otrok v vrtec.

**Svet staršev** vrtca je bil sklican enkrat (septembra 2020). Na prvem sestanku so se člani seznanili z Analizo LDN za 2019/20 in sprejemali LDN vrtca za 2020/21. Povezali smo se tudi s predsednico Krajevne skupnosti Cven. Predsednica Sveta staršev po tem sestanku ni sklicala nobenega.

So pa v letošnjem šolskem letu člani Sveta staršev bili še posebej aktivni, saj so z donatorsko prošnjo obveščali podjetja in posameznike ter pridobili denarna sredstva za nakup nove gugalnice na vrtčevskem igrišču. Delež so prispevali tudi starši ob novoletnem obdarovanju otrok.

Kot pomočnica ravnatelja vrtca sem člane Sveta staršev, kakor tudi ostale starše, sproti obveščala (po elektronski pošti) o novostih, ki so sledile z zaprtjem vrtcev, z nujnim varstvom otrok, s ponovnim odprtjem in s sproščanjem ukrepov v vrtcu.

Nabiralnik »Predlogi-pripombe-pohvale« je bil vse leto prazen. V zaključku šolskega leta so starši izpolnili anketni vprašalnik (v Analizi pedagoškega vodenja 2020/21).

Udeležba na **pogovornih urah** in roditeljskem sestanku je bila zadovoljiva. Ob običajni obliki, je le-ta bila izvedena tudi preko e-pošte ali telefonsko. Vendar so se raje odzvali v prvotni obliki.

**STROKOVNO IZOBRAŽEVANJE**

Strokovne delavke smo izvedle 2 pedagoški konferenci, 5 sestankov strokovnega tima (2 na daljavo) in 2 strokovna aktiva (na prvem smo izpostavili temo študijskega izobraževanja-pomen odnosne kompetence v povezavi z raznolikostjo učenja in igre otrok v vrtcu; na drugem pa smo prisluhnili predavanju strokovnih delavk OŠCG, z naslovom: Izzivi zgodnje obravnave).

Udeležile smo se sklica študijskih skupin. Veliko smo sodelovale v brezplačnem izobraževanju na daljavo, ki je potekalo v času čakanja na domu in tudi potem, saj je bil velik nabor odličnih predavateljev in raznolikih tem, ki so nam še kako koristile pri delu z otroki.

Vzgojiteljica Špela se je udeležila tudi večurnega brezplačnega izobraževanja MUNERA (angleščina v vrtcu).

V letošnjem šolskem letu strokovne ekskurzije, za strokovne delavke vrtca, ni bilo načrtovano. Se pa je nekaj strokovnih delavk priključilo strokovni ekskurziji matične šole.

**ZDRAVSTVENO HIGIENSKI REŽIM**

V začetku šolskega leta smo v sodelovanju vseh zaposlenih v vrtcu, pripravili Načrt čiščenja in mesečno vodili evidenco čiščenja ter razkuževanja igrač v oddelkih.

Sledili smo priporočilom MIZŠ in NIJZ (večkratno zračenje prostorov, razkuževanje igrač, površin, umivanje rok, upoštevanje varnostne razdalje, uporaba zaščitnih mask,…), s čimer so bili seznanjeni tako zaposleni kot starši otrok.

Z ušivostjo smo se ubadali ciklično skoraj vsaka dva meseca. O pojavu uši smo obveščali starše, tudi takrat, kadar so se pojavile v podružnični šoli. Vsakokrat smo to težavo uspešno rešili.

V spomladanskem času nas je v kuhinji obiskala državna inšpektorica.

Na splošno so bili otroci zdravi, tudi po vrnitvi v vrtec, le v poletnih počitnicah smo se soočili s črevesno, vročinsko virozo in posledično večjo odsotnostjo otrok.

**SODELOVANJE Z ZUNANJIMI INSTITUCIJAMI**

Sodelovanje z vsemi v LDN navedenimi institucijami, je bilo v letošnjem šolskem letu, zaradi epidemije Covida-19 okrnjeno-odpovedano ali pa izvedeno v drugačni obliki-na daljavo.

Ob tem izpostavljam sodelovanje z vrtci UE Ljutomer:

-Sodelovanje na strokovni ravni (Aktivi ped. vodij -1x v običajni obliki, 1x na daljavo; izmenjava aktualnih informacij)

Sodelovanje pri izvedbi skupnih aktivnosti:

- Dan športa-ŠZ Ljutomer in Športne igre (koordinator Vrtec Cezanjevci); september 2020 – na daljavo

- Mavrični vrtiljak (koordinator: Vrtec Ljutomer in DPM); april 2021- na daljavo

- Dan prijateljstva (koordinator Vrtec Mala Nedelja); maj 2021- na daljavo

- Športne igre (koordinator Vrtec Ljutomer); junij 2021 – na daljavo

- Likovna kolonija (koordinator Vrtec Ljutomer); junij 2021- na daljavo

Odpadla dejavnost: Zaključek Eko nahrbtnika Zelena žabica (koordinator Vrtec Stročja vas).

**PROSTORSKI POGOJI IN OPREMLJENOST**

**Realizirano zaradi nujnosti:**

* Menjava dela lesenega okvirja na peskovniku
* Dvig lesene ograje na terasi rdeče igralnice
* Ureditev lesene ograje na terasi rumene igralnice
* Nakup klime v zeleni igralnici

**Realizirano po načrtu:**

* Menjava pip v veliki umivalnici
* Menjava stolčkov in mizic v vseh igralnicah vrtca
* Nakup nove gugalnice na majhnem igrišču

**Ostala je nerealizirana nekaterih načrtovanih izboljšav! Tako se v naslednje leto prenaša ureditev /nabava:**

* Pleskanje nekaterih prostorov (vseh igralnic) in sanacija zidnih razpok
* Zaščita za peskovnik
* Vhodna vrata (1) in vrata na teraso (2)
* Nakup didaktičnega materiala za v oddelke
* Blazine za telovadbo (za predšolske otroke), žoge
* Sedežni kotiček za vse tri oddelke
* Kuhinjski kotiček za dva oddelka
* Nakup novih ležalnikov za počitek, v oddelku rumene igralnice

V vzdrževanje zgradbe se je od izgradnje dalje vlagalo le v najnujnejše. Posamezni prostori vrtca (vključno z vsemi stropi) vse od izgradnje niso bili prepleskani. Od zadnjega pleskanja zidov je preteklo že več let in kar vpijejo po obnovi. Nenazadnje je takšno zanemarjanje v nasprotju z zagotavljanjem zdravega okolja za otroke in zaposlene!!

Zaradi posedanja se na zgradbi pojavljajo razpoke, ki niso zanemarljive dolžine in širine.

Vsa vrata so potrebna menjave, saj ne tesnijo in iz vidika varnosti je tudi vprašljiva varnost vhodnih vrat pred vlomi….

Tako je letos vrtec skupaj s POŠ v pripravi energetske sanacije.

Finančna opredelitev nabavljenega je v poročilu računovodstva.

**DONACIJE**

Ob donacijah je bil večji finančni donator podjetje Makoter d.o.o (500€). :

* Ker je tudi letos zaradi Covida-19 odpadlo letovanje Vrtca v naravi v Libeliče, ni bilo potrebno kriti stroškov za plačilo prevoza otrok. Tako smo celoten znesek in nekaj ostanka zneska iz prejšnjih dveh let namenili za nakup klime v zeleni igralnici.
* Starši so za obdarovanje otrok, ob prihodu dedka Mraza, prispevali 10 €, s čimer smo kupili darilce za obdarovanje otrok ter prispevek dodali k nakupu nove gugalnice na majhnem igrišču (po želji staršev).
* Donatorji, ki so prispevali k nakupu nove gugalnice:
* Podjetje Cleangrad Ljutomer – 1.500, 00€
* Krka Novo mesto -300, 00€
* Atrium – 200€
* Družba za načrtovanje-ZEU – 100€
* Kmetija Vargazon, Natalija Vrabelj, Žibrat Mota, Arco – po 50€
* Cvetlice Vrtnarstva Brunec iz Veržeja (zasaditev pred vrtcem).

Poročilo o realizaciji LDN vrtca Cven za šol. l. 2020/21, je bilo sprejeto dne 6. 9. 2021, na 1. pedagoški konferenci.

Zapisala: Marjeta Zmazek, pomoč. ravnatelja vrtca Cven